b'\n_START_ARTICLE_\nAdolf Hir\xc3\xa9my-Hirschl\n_START_PARAGRAPH_\nAdolf Hir\xc3\xa9my-Hirschl (Temi\xc5\xa1var, Carevina Austrija (danas Rumunjska), 31. sije\xc4\x8dnja 1860. - Rim, 1933.), ma\xc4\x91arski slikar.\n_START_SECTION_\n\xc5\xbdivot\n_START_PARAGRAPH_\nAdolf Hirschl bio je \xc5\xbeidovskoga porijekla i ro\xc4\x91en je u ma\xc4\x91arskom Temi\xc5\xa1varu. Kao dijete se doselio u Be\xc4\x8d gdje je 1874.-1882. studirao na Akademiji likovnih umjetnosti. Uz stipendiju od 3000 kruna putovao je po Egiptu i prvi put posjetio Rim (1882.-1884.). Osvojio je mnoge nagrade na izlo\xc5\xbebama u Be\xc4\x8du, uklju\xc4\x8duju\xc4\x87i carsku nagradu 1891. i veliku zlatnu dr\xc5\xbeavnu medalju 1898. godine. U 1890-ima je imao aferu s udanom damom iz be\xc4\x8dkoga dru\xc5\xa1tva Isabellom henriettom Vicotijom Ruston, lijepo udanom \xc5\xa1to je izazvalo dosta bure. Afera je zavr\xc5\xa1ila njezinim razvodom 1898., a poslije se udala za Hirschla. Par je zajedno imao k\xc4\x87er Maud. Ovaj je skandal razljutio be\xc4\x8dko dru\xc5\xa1tvo, a Hirschl je ponovo uzeo svoje ma\xc4\x91arsko dr\xc5\xbeavljanstvo i 1899. promijenio ime u Hir\xc3\xa9my-Hirschl. Napustio je Be\xc4\x8d i nastanio se u Rimu gdje je 1904.-1908. sudjelovao na izlo\xc5\xbebama Amatori e Cultori di Belle Arti.\n_START_SECTION_\nRad\n_START_PARAGRAPH_\nHir\xc3\xa9my-Hirschl bio je uvje\xc5\xbebani slikar povijesnih scena. Upoznao se s time prije nego \xc5\xa1to je Klimt osnovao secesiju. Nasuprot tomu nastavio je svoj akademski stil. Njegove su teme \xc4\x8desto bile povijesne slike velikoga formata kao kod Karla von Pilotyja s prikazima anti\xc4\x8dke mitologije i povijesti poput Hanibal mar\xc5\xa1ira preko Alpa, Provala Vandala u Rim ili Kuga u Rimu s kojima je postizao velik uspjeh na prijelazu stolje\xc4\x87a. U Rimu je tako\xc4\x91er slikao mediteranske krajolike i portrete.'